केंद्र सरकार ममता के साथ सहयोग करेगी : प्रणब  
केंद्रीय वित्त मंत्री प्रणब मुखर्जी ने कहा कि प. बंगाल की भावी मुख्यमंत्री और तृणमूल कांग्रेस प्रमुख ममता बनर्जी को केंद्र हर तरह से सहयोग करेगा।
केंद्रीय वित्त मंत्री प्रणब मुखर्जी ने कहा कि प. बंगाल की भावी मुख्यमंत्री और तृणमूल कांग्रेस प्रमुख ममता बनर्जी को केंद्र हर तरह से सहयोग करेगा।  तृणमूल कांग्रेस प्रमुख से वार्ता के लिए पहुंचे मुखर्जी ने कहा, केंद्र ममता बनर्जी को हर तरह से सहयोग करेगा ताकि विधानसभा चुनावों में उन्हें मिला अपार जनादेश हकीकत में बदल सके। उन्होंने कहा कि वह प्रदेश कांग्रेस समिति के अध्यक्ष मानस भूइंया और अन्य कांग्रेसी नेताओं से बात करने आए हैं। उन्होंने कहा, मैं ममता बनर्जी से भी बात करूंगा जो इस जीत की सूत्रधार हैं। उन्होंने कहा कि कांग्रेस ने प. बंगाल में 65 सीटों पर चुनाव लड़ा और 42 पर जीत दर्ज की। उन्होंने पार्टी के बागियों की भी आलोचना की जो चुनावों में नहीं जीत सके।